text: Din forårsrengøring går ud over fisken
  27 marts 2014 kl. 08.03
  Spildevandet fra forårsrengøringen af havemøbler, murværk eller drivhuset løber oftest lige ned i vandløb. Kolding Kommune har sat et initiativ i gang, der skal løse problemet.
  Projekt ?Hjælp fisken? skal forhindre terpentin, sæbe og andre miljøskadelige stoffer i at løbe ud i Dalby Møllebæk. De fleste regn-riste løber nemlig direkte ud i vandløb, og det kommer bag på de fleste.
  - Specielt om foråret oplever vi desværre ofte, at livet i selv sunde vandløb bliver ødelagt, fordi sæbe og kemikalier fra forårsrengøringen ledes direkte ud i bække og åer, forklarer miljøtekniker i Kolding Kommune Birgitte Braae Andresen.
  Kommunen giver også en række gode råd, hvis man vil forårsrengøre uden at skade miljøet. Man kan for eksempel skylle det beskidte sæbevand ud i toilettet eller vasken. Den mest skånsomme måde at fjerne alger og mos er med håndkraft.
  På Kolding Kommunes hjemmeside kan du læse meget mere om projektet
  